cyanic-selkie/wikianc huggingface dataset:
Riot Games
Utgivelser
Riot Games har flere spill som er produsert og utgitt av seg selv, men har også noen spill som er satt i Riot Games sine spillverdener som er produsert av andre selskaper. Riot Games har også flere spill som er under utvikling. Det er kunngjort at Riot Games holder på å produsere en MMORPG, et slåssespill og et hack and slash-spill. Disse kommende spillene er satt i Runeterra, som er spillverdenen League of Legends holder seg i.
Utgitt av Riot Games
Disse spillene er produsert av andre selskaper, men er satt i Runeterra-verdenen og er utgitt av Riot Games.
Nicola Bertucci
Nicola Bertucci (født ca. 1710 i Ancona, død 2. januar 1777 i Bologna) var en italiensk maler innen stilartene seinbarokken eller rokokko, som hovedsakelig malte figurer i landskap. Han er også kalt l'Aconitano eller Nicola Bertuzzi.
Bertuzzi var en elev av Vittorio María Bigari. Han malte en Livet til den saligkårede Franco (1753-4) for karmelittkirken i Medicina; et arbeid hvor han samarbeidet med spesialisten i quadratura, Vincenzo del Buono. Han malte også noen via crucis-merker (1753) i Ancona. Bertuzzi arbeidet hovedsakelig i Bologna, og laget blant annet 14 små malerier for Via Crucis til kirken til hospitalet til San Biagio-kirken. Etter 1753 samarbeidet han ofte med Carlo Lodi.
I Pinacoteca civica i Forlì, finnes: Slagscener og Landskap med en hær over bro.
I 1732 ble han innrullert hos Accademia Clementina, og i 1734-5, vant han første pris for en arkitekturprosjekt; han sluttet seg så raskt til institusjonen som et medlem i 1751, og seinere, som en av lederne.
Conognatha
Conognatha er en slekt av biller som hører til familien praktbiller (Buprestidae).
Utseende
Middelsstore (gjerne ca. 20 millimeter), avlange, blanke praktbiller. Antennene er ganske tynne. Pronotum har rundede sider og er svart med metallisk glans. Dekkvingene er vanligvis mer eller mindre rødlige med svarte tegninger, spissen er sagtakket.
Utbredelse
Slekten er utbredt i det sørlige Sør-Amerika.
Systematisk inndeling
Inndelingen følger
Grimstad og omegn turistforening
Grimstad og omegn turistforening ble stiftet 28. april 1931 etter initiativ fra Reisetrafikkforeningen for Sørlandet i 1930.
Tore den trøndske
Tore var kannik ved domkapitlet i Nidaros da han ble valgt til ny erkebiskop da Peter av Husastad døde i 1226. Tore ble vigslet til erkebiskop i Roma i 1227 og kom tilbake til Norge året etter. Tore var den som innkalte til provinsialkonsil i Nidaros i 1229, der den tidligere erkebiskopen Øystein Erlendsson ble erklært som helgen.
Grimstad og omegn turistforening
Opprettelsen var et ledd i å øke interessen for reisetrafikken på Sørlandet. Lokale turistforeninger i byene på Sørlandet skulle ha en representant i styret for Reisetrafikkforeningen. Et hovedformål var å få næringslivet til å betale en kontingent for å kunne drive reklame for reiselivet.
Grimstad og omegn turistforenings arbeid lå nede under krigen og ble først startet opp igjen i 1953.
Arkivet
Arkivet etter Grimstad og omegn turistforening befinner seg på Aust-Agder museum og arkiv i Arendal. Arkivet omfatter en forhandlingsprotokoll for perioden 1931–1967.
Aye Aye Aung (judoka)
Aye Aye Aung (født 2. desember 1984) er en myanmarsk judoka, som konkurrerer i vektklassen -78 kilo. Hun ble tatt ut til å representere Myanmar under Sommer-OL 2012 i London, der hun røk ut i andre runde.
Arnaldo Otegi
Arnaldo Otegi Mondragón (født 6. juli 1958 i Elgóibar, Baskerland (autonom region), Spania) er en spansk politiker og tidligere talsmann for det forbudte baskiske partiet Batasuna. Han var en nøkkelfigur i fredssamtalene mellom den væpnede baskiske separatistorganisasjonen ETA og spanske myndigheter i Loiola og Genève i 2006. Han regnes også som en viktig bidragsyter til ETAs permanente våpenhvile 20. oktober 2011.
Biografi
Otegi ble født i Elgoibar, Gipuzkoa i 1958 i en baskisk familie. Han er utdannet innen filosofi og litteratur, er gift og har to barn. På 1970-tallet ble Otegi med i den væpnede separatistorganisasjonen ETA. Han deltok blant annet i kidnappingingen av den baskiske forretningsmannen Luis Abaitua, og i 1977 rømte han til fransk Baskerland (Iparralde). I 1987 ble han arrestert og utlevert til Spania. Han ble kjent skyldig i kidnappingen av Abaitua og ble dømt til seks års fengsel. Han ble løslatt i 1990.
Senere endret Otegi strategi og valgte politikkens vei. I 1994 stilte han til valg for Herri Batasuna i Gipuzkoa. Året etter ble han parlamentsmedlem som vara for en partikollega.
4. oktober 1997 arresterte spansk politi 23 personer, hele Batasunas ledelse, på ordre fra dommer Baltasar Garzón. Otegi har siden vært den viktigste talsmannen for Batasuna og den venstreorienterte uavhengighetsbevegelsen i Baskerland.
Lizarra-Garazi-avtalen
Otegi spilte en nøkkelrolle i utformingen av det som ble kjent som Lizarra-Garazi-avtalen. Avtalen ble 12. september 1998 signert av samtlige baskiske partier, i tillegg til Ezker Batua (EB), den baskiske avdelingen av det spanske partiet Izquierda Unida. Avtalen la vekt på nødvendigheten av en permanent slutt på den voldelige konflikten og presenterte en felles plattform for forsvar av baskisk selvbestemmelse. Avtalen ledet til ETAs andre våpenhvile, som varte i 14 måneder fram til drapet på Pedro Antonio Blanco 21. januar 2000.
Lizarra-Garazi-avtalen bidro ved valget i 1998 til Batasunas beste valgresultater på ti år, nå under navnet Euskal Herriatarrok. Partiet ble det tredje største i de autonome regionene Baskerland og Nafarroa.
Bateragune-saken
16. oktober 2009 ble Arnaldo Otegi sammen med fagforeningsmannen Rafael Díez Usabiaga og åtte andre arrestert da spansk politi raidet et møte på fagforeningen LABs kontorer i San Sebastián. De 10 var i ferd med å stifte organisasjonen Bateragune, som spanske myndigheter hevder er et forsøk på reorganisere det forbudte partiet Batasuna. Saken ble raskt kjent i Baskerland som Bateragune-saken.
Ifølge de tiltalte var møtet et forsøk på å stimulere til en slutt på volden i Baskerland. Rafa Díez uttalte blant annet at Otegi og han selv ble forskrekket da ETA avbrøt våpenhvilen i 2006 og fredsprosessen kollapset.
Aktoratet hevder de tiltalte handlet på direkte ordre fra ETA og ba om 10 års fengsel for Otegi og Díez. 16. september 2011 ble Otegi og Díez dømt til 10 års fengsel i Audiencia Nacional. Tre øvrige tiltalte fikk 8 års fengsel, mens ytterligere tre ble frikjent. 5. september 2012 fikk Otegi redusert dommen til seks år under ankesaken i spansk høyesterett. 5. september 2013 ble det klart at saken skal prøves for den spanske grunnlovsdomstolen.
I 2018 fastslo Den europeiske menneskerettighetsdomstolen at dommen mot de seks tiltalte var urettferdig, og beordret spansk høyesterett til å oppheve den. Det skjedde først to år senere, i juli 2020.
Kampanje for løslatelse
24. mars 2015 lanserte den baskiske musikeren Fermin Muguruza en kampanje for Otegis løslatelse i Europaparlamentet. Kampanjens krav ble støttet av størrelser som den sørafrikanske nobelprisvinneren Desmond Tutu, den amerikanske borgerrettighetsaktivisten Angela Davis, den slovenske filosofen Slavoj Žižek, den nordirske Sinn Féin-lederen Gerry Adams og tidligere president i Uruguay, José Pepe Mújica.
Otegi ble løslatt 1. mars 2016, etter seks år bak murene. Otegis løslatelse ble feiret av titusener av baskere i San Sebastians sportsarena Velódromo de Anoeta dager senere. Otegi uttalte til New York Times at han har ambisjoner om å bli Baskerlands neste president, Lehendakari.
Qamishli
Qamishli' (القامشلي; kurdisk: Qamişlo) er en by i det nordøstlige Syria, nær grensen mot Tyrkia og Irak. Byen er anlagt rundt en jernbanestasjon fra 1926.
Qamishli hadde en befolkning på 232 258 innbyggere ved folketelling i 2004. De fleste er kurdere, men befolkningen omfatter også mange arabere, assyrere og armenere. Mange av assyrerne og armenerne er kristne som kom hit etter å ha blitt fordrevet fra Tyrkia på slutten av første verdenskrig.
Qamishli anses som hovedstaden for den kurdiske regionen i Syria, av kurdere kalt Vestkurdistan. I 2004 fant det sted omfattende opptøyer i byen da supportere av et lokalt fotballag viftet med kurdiske flagg. Politiet skjøt inn i mengden og minst 15 mennesker ble drept. Det fulgte tre dager med gatekamper, hvor en statue av Syrias tidligere president Hafez al-Assad ble veltet. Myndighetene satte inn militære styrker støttet av helikopter og stridsvogner og ytterligere titalls personer ble drept før det ble  ro i byen.
Surrogates
Surrogates er en amerikansk science fiction-film fra 2009. Filmen ble regissert av Jonathan Mostow, og hovedrollen spilles av Bruce Willis. Filmen ble utgitt 25. september 2009 i USA og Canada, og ble produsert av Touchstone Pictures.
Sammendrag
En gang i fremtiden er det utstrakt bruk av roboter kalt «surrogater», fjernstyrte menneske-lignende roboter som kan samhandle med resten av samfunnet. En robot er prikk lik den personen som har kjøpt den, slik at menneskene kan oppleve alt som skjer uten å forlate sine egne hjem. En surrogat-operatør er beskyttet mot skade, og de føler ingen smerte når surrogaten deres blir ødelagt. FBI-agent Tom Greer (Bruce Willis) har et anstrengt forhold til sin kone Maggie (Rosamund Pike), på grunn av deres sønns død flere år tidligere. De snakker knapt sammen, og kommuniserer utelukkende gjennom hver sin surrogat. Hun kritiserer hans ønsker om å samhandle med deres virkelige kropper. Tom og en kollega, agent Jennifer Peters (Radha Mitchell), skal etterforske dødsfallet til to personer som ble drept da deres surrogater ble ødelagt ved en nattklubb. Jarid Canter (Shane Dzicek), ett av ofrene, er sønn av Dr. Lionel Canter (James Cromwell), oppfinneren av surrogater.
Tom og Jennifer oppdager at en person som heter Miles Strickland (Jack Noseworthy) brukte en ny type våpen for å overbelaste surrogatene og drepe operatøren som kontrollerer surrogaten. Etter å ha funnet Strickland, prøver Tom å arrestere ham og plassere ham i varetekt. Strickland skader Tom som ved et uhell krasjer i en anti-surrogat sone kjent som Dread Reservation (som det finnes mange av over hele USA). En gruppe mennesker dukker opp og ødelegger surrogaten hans, noe som gjør at han må klare seg uten noen surrogat. Lederen i Dread Reservation, en surrogat som kalles Profeten dreper Strickland og tar våpenet hans. Tom får vite fra oberst Brendan at det samme selskapet som står bak produksjonen av surrogater, opprinnelig produserte våpen under en kontrakt med militæret. De skulle lage et virus som overbelaster systemet til surrogatene. Viruset skulle også ødelegge systemet som beskytter surrogat-operatørene. Allerede etter de første innledende testene, ble hele prosjektet skrotet, og alle unntatt én prototype ble ødelagt. Jennifer blir myrdet, og en ukjent person kaprer hennes surrogat. Tom blir informert om at Andrew Stone (Boris Kodjoe), hans sjef ved FBI, solgte våpen til Strickland og beordret Dr. Canter drept på grunn av hans motvilje mot bruken av surrogater. Jarid, ved hjelp av en av farens mange surrogater, ble drept i stedet.
Profeten gir ordre om at våpenet skal leveres til Jennifer. Under en militær operasjon mot Dread Reservation, ledet av oberst Brendan, blir profeten skutt. Det blir avslørt at profeten er en surrogat som blir kontrollert av ingen ringere enn Dr. Canter. Tom drar hjem til Dr. Canter hvor han oppdager at doktoren ikke bare kontrollerer Profeten, men han kontrollerer surrogaten til Jennifer også. Ved hjelp av Jennifer sin surrogat i FBI-hovedkvarteret, bruker Dr. Canter våpenet for å drepe Stone før han fortsetter å laste opp viruset som skal ødelegge alle surrogatene og drepe operatørene deres. Canter kobler seg fra Jennifers surrogat, før han svelger en cyanid-pille. Tom tar kontroll over Jennifers surrogat og med bistand fra surrogat-nettverkets systemansvarlig, Bobby Saunders, klarer Tom å isolerere viruset slik at alle operatørene overlever. Tom kan velge mellom å enten ødelegge alle surrogater, eller kun avbryte opplastingen av viruset. Tom bestemmer seg for å la viruset ødelegge alle surrogater over hele verden. Folk kommer ut av sine hjem uten surrogatene sine, forvirret og redde. Tom går hjem og deler en følelsesmessig omfavnelse med Maggie i hennes virkelige form. Filmen avsluttes med bilder av ødelagte surrogater over hele verden, og hvordan menneskene nå må klare seg «på egen hånd» igjen.
Maryna Prysjtsjepa
Maryna Andrijivna Prysjtsjepa (ukrainsk: Марина Андріївна Прищепа; født 28. juli 1983) er en ukrainsk judoka, som konkurrerer i vektklassen -78 kilo. Hun ble tatt ut til å representere Ukraina under Sommer-OL 2012 i London, der hun ble slått ut i andre runde.
Nordeuropaforum
NORDEUROPAforum er et tyskspråklig vitenskapelig tidsskrift som kom ut første gang i Berlin i 1991. Utgavene kommer ut kontinuerlig i digital form og er fritt tilgjengelige. For tiden består redaksjonen av en gruppe med 9 utgivere og 20 redaksjonsmedlemmer fra Tyskland, Europa ellers og USA.
Historie
Tidsskriftet ble stiftet i 1991 av Bernd Henningsen og Reinhold Wulff ved Freie Universität Berlin. Det henvendte seg til en leserkrets som er interessert i forskjellige emner som er knyttet til Norden som geografisk og politisk område. Tidsskriftet fikk økonomisk støtte fra de nordiske landene. Etter at skandinavistikk-instituttet i Berlin ble omstrukturert, noe som førte til opprettelsen av Nordeuropa-Institutt ved Humboldt-Universität i Berlin, flyttet redaksjonen til Humboldt-universitetet, og begynte å gi ut tidsskriftet i magasinformat. Siden den gang utgis kun vitenskapelige bidrag på tysk eller engelsk.
Fra og med 2006 har tidsskriftet utelukkende blitt utgitt som vitenskapelig open-access-publikasjon. Derfor kan artiklene brukes gratis, og det er også gratis for forfatterne å publisere. For å nå et bredere publikum, og på grunn av de nyeste utviklingene innenfor vitenskapen og publikasjonsystemet, vedtok man høsten 2013 å utvide tidsskriftets innholdsmessige profil, og å ta med flere utgivere og redaksjonsmedlemmer. Siden den gang har tidsskriftet hatt undertittelen «tidsskrift for kulturstudier», og istedenfor to hefter i året utgis artiklene og anmeldelsene nå kontinuerlig.
Profil
Tidsskriftet er et tverrfaglig forum for tysk-nordisk og europeisk-nordisk dialog og vitenskapelig meningsutveksling i Østersjø-regionen. Det er kvalitetssikret gjennom fagfellevurdering og ser nærmere på Norden med et kulturvitenskapelig perspektiv gjennom artikler om politikk, næringsliv og kultur. Dessuten inneholder det samfunnsvitenskapelige metode- og teoridiskusjoner. Fagområdene omfatter litteratur- og språkvitenskap, samfunnsvitenskap, antropologi, middelalderstudier, historie, statsvitenskap samt medie-, film- og kunstvitenskap.
Tidsskriftets geografiske fokus ligger på Norden i videre forstand: Bidragene omhandler Danmark, Sverige, Norge, Finland og Island, samt Grønland, Færøyene, de baltiske statene, Nordvest-Russland, landene på sørsiden av Østersjøen og transregionale forbindelser.
Platyderides
Aphodius (Platyderides) er en underslekt eller slekt av biller som hører til familien skarabider (Scarabaeidae) i gruppen skarabider (Scarabaeoidea).
Utseende
Små til middelsstore, brunlige gjødselbiller. Hodet er stort og bredt, skovlformet, foranten nærmest halvsirkelformet uten innbuktninger eller tenner. For-randen er bredt avsatt som en list, hodet er sterkt innsnevret foran fasettøynene. Hodet er nesten like bredt som pronotum, som er rundet og nokså blankt med bredt avsatte sidekanter ("brem" langs ytterkanten). Dekkvingene er smalere enn pronotum, noe hvelvede og rundede, blanke, men ofte mer eller mindre tett kledt med gulaktig bestøvning, med dype lengdefurer (nedsenkede punktrader). Beina er forholdsvis lange og kraftige, leggene på forbeina med tre korte tenner.
Levevis
Disse billene lever trolig i møkk i tørre områder.
Utbredelse
Slekten er utbredt i Asia (Russland, Kina, Thailand, Vietnam og Taiwan). Noen amerikanske arter som tidligere ble plassert her er nå flyttet til andre grupper, særlig slekten Cephalocyclus.
Rosyth
Rosyth (skotsk-gælisk: Ros Fhìobh, «odden av Fife») er en by i Firth of Forth, 4.8 km sør for sentrum av Dunfermline. Byen har et beregnet folketall på 13570 i 2020.
Byen ble grunnlagt som en hageby i 1909, og ble bygget som havneby for byen Dunfermline. Rosyth er nesten sammenhengende med nabolandet Inverkeithing, kun adskilt av motorveien M90. Rosyths jernbanestasjon ligger på Fife Circle Line.
Havneanlegget
Området er mest kjent for sitt store verft, tidligere Royal Naval Dockyard Rosyth, hvor konstruksjonen begynte i 1909. Byen ble planlagt som en hageby med overnatting for bygningsarbeidere og verftsarbeidere. I dag er verftet nesten 1300 dekar (5,3 km2) stort, en stor del av dette ble gjenvunnet under byggingen.
Rosyth og Charlestown i nærheten var store sentre for skipsopphugging, særskilt bergingen av store deler av den tyske flåten som ble styrtet ved Gutter Sound, Scapa Flow ved Orknøyene og Cunard Lines RMS «Mauretania», og White Star Lines RMS «Olympic».
Hårmarihøner
Hårmarihøner (Epilachninae) er en underfamilie innen ordenen biller (Coleoptera) og tilhører som sådan gruppen med glans- og flatbiller (Cucujoidea).
Rosyth
Havneanlegget
Den tilknyttede marinebasen for Royal Navy ble stengt i 1994, og ingen britiske krigsskip er fast basert i Rosyth, bortsett fra mindre skip som er innom for dokking og reparasjon, inkludert minejaktfartøyer av typen Sandown-klasse.
Sørlandske Korverksted
Sørlandske Korverksted ble stiftet i februar 1983. Sørlandske Korverksted var et blandet kor og hadde som formål å arbeide med korsang på et høyt musikalsk og kunstnerisk nivå. Koret var et regionkor for Agder, og skulle primært rekruttere korsangere fra Agder fylkene.
Koret ble stiftet etter et korseminar med dirigent Per Oddvar Hildre. På seminaret deltok kor fra begge agderfylkene. Hildre var dirigent for koret frem til 1991. Korets organist og en av ildsjelene bak korsatsingen var Per Inge Almås.
Koret utgav flere plater og holdt flere konserter. Koret ble oppløst i 2010.
Arkivet
Arkivet etter Sørlandske Korverksted befinner seg på Kuben i Arendal. Arkivet inneholder styredokumenter, saksarkiv, utklippsbok og CD-plater.
Miha Dolar
Miha Dolar (født 13. oktober 1995) er en slovensk langrennsløper.
Georg Philip Müller
Georg Philip Müller (født før 1684, død ca. 1706) var en dansk ingeniøroffiser og arkitektkyndig.
Müller gjorde tjeneste i fortifikasjonsetaten og utførte mange tegneoppgaver.
Han utarbeidet et prosjekt til Garnisonskirken ca. 1696 og disse tegningene ble senere lagt til grunn da man bygget kirken i 1703–1706.
Miha Dolar
Han deltok for landet sitt under Ski-VM 2017 i Lahtis, der han ble nummer 62 på sprinten.
Hårmarihøner
Beskrivelse
Marihøner er små til middelsstore (1–9 mm i Norge), bredt ovale, høyt hvelvede biller med påfallende korte antenner, vanligvis fint hårkledte. Mange arter er kontrastrikt farget i rødt, gult og svart.
Larvene er ofte ganske fargerike, med en spoleformet eller noe avflatet kropp. Hvert kroppsledd bærer flere vorter med børster i spissen, og de tre beinparene er ganske lange.
Raul Mihai Popa
Raul Mihai Popa (født 9. november 1997) er en rumensk langrennsløper.
Hårmarihøner
Levevis
Noen få lever av plantekost eller sopp, men de fleste er, både som larver og voksne (imago), rovdyr som fortærer bladlus, skjoldlus og andre plantesugere. De er nyttige dyr og marihøner er derfor benyttet til biologisk kontroll av skadedyr på planter.
Huset Farnese
Huset Farnese er et italiensk fyrstehus fra renessansen. Navnet er fra omkring 1150 da man anla slottet Castrum Farneti ved byen Orvieto i regionen Umbria. En av de senere forfedre het Pier Luigi Farnese (1435–87). Ett av hans barn var Alessandro (1468–1549), en kardinal som i 1534 ble pave Paul III. Alessandro var da allerede blitt far til Pier Luigi Farnese (1503–47), en uekte sønn som paven i 1545 lot utrope til den første hertug av Parma og Piacenza (HAPP). Farnesene holdt denne hertugrollen frem til 1731. Likens var Farnesene også hertugholdere av Castro (Lazio) (HAC) fra 1537 til den ble jevnet med jorden i 1649 av pave Innocens X (1574–1655) den uskyldige.
Hårmarihøner
Levevis
Marihøner gjennomgår en fullstendig forvandling. Det vil si at de gjennomgår en utvikling som inneholder både larvestadier og et puppestadium før voksenstadiet. Vanligvis er livssyklusen ett år.
Huset Farnese
Husene til Huset Farnesina
Før han ble pave hadde Alessandro satt i gang byggingen av Palazzo Farnese (Roma) på ei tomt de fikk tak i omkring 1510. Andre kjente byggverk av Farnesene er Villa Farnese en times kjøring med bil nord for Roma, påbegynt i 1549 av Alessandro ((1520–1589) som ikke ble HAPP.  På denne tiden hadde Ottavio Farnese (1524–1586), den 2. HAPP, i 1556 i gang byggingen av Palazzo Farnese, Piacenza, som stod ferdig 1602 under ledelse av hans sønn Ranuccio I Farnese (1569–1622), den 4. HAPP.  Familien ervervet seg også Villa Farnesina i 1577, beliggende i Romas bydel Trastevere, rett over elven Tiber fra nevnte Palazzo Farnese (Roma).
Hårmarihøner
Levevis
Marihøner er enkelte år en plage i Danmark. Ved spesielt gode klekkeforhold blir de opptil 10 ganger så mange som vanlig. Matmangel og tørste på sensommeren får dem til å trekke mot kysten, og de kan opptre i hundretusenvis på utsatte steder.
November (Ancestral Legacy-demo)
November (utgitt 2003) er den fjerde demoen til det norske gothic metal-bandet Ancestral Legacy.
Hårmarihøner
Systematikk
thumb|300px| [[Kulemarihøne (Cynegetis impunctata)]] thumb|300px| [[Tjuefire-prikket marihøne (Subcoccinella vigintiquatuorpunctata)]] Systematisk inndeling med vekt på norske arter.
Charge It
Charge It er en amerikansk stumfilm fra 1921 regissert av Harry Garson.
November (Ancestral Legacy-demo)
Spor 3, 4 og 5 ble kun utgitt på den norske utgivelsen, som bonusspor.
Raul Mihai Popa
Han deltok for landet sitt under Ski-VM 2017 i Lahtis, der han ble nummer 63 på sprinten.
Under Vinter-OL 2022 i Beijing, ble han nummer 47 på sprinten.
Solberg gård (Drammen)
Solberg gård er en matrikkelgård i Solbergelva i Drammen kommune.
Abigél Joó
Abigél Joó (født 6. august 1990) er en ungarsk judoka, som konkurrerer i vektklassen -78 kilo. Hun ble tatt ut til å representere Ungarn under Sommer-OL 2012 i London, der hun røk ut i omspillet.
Solberg gård (Drammen)
Historie
Gården ligger i Sanden fjerding og var opprinnelig del av Haug hovedsogn, men har vært en del av Nedre Eiker sogn siden dette ble opprettet i 1860.
Daria Pogorzelec
Daria Pogorzelec (født 20. juli 1990) er en polsk judoka, som konkurrerer i vektklassen -78 kilo. Hun ble tatt ut til å representere Polen under Sommer-OL 2012 i London, der hun røk ut i omspillet.
Solberg gård (Drammen)
Historie
I 1647 var gården eid av Amund Suolberigh og er mest sannsynlig den første kjente eier av gården som stammer fra middelalderen. I 1661 er bruket fordelt på to gårder med navn Soelberg nørdre og Solberig søndre.
Linn Vickius
Linn Victoria Vickius (født 3. april 2000) er en svensk fotballspiller som spiller for Vålerenga.
Jean Saubert
Jean Marlene Saubert (født 1. mai 1942 i Roseburg, Oregon, død 14. mai 2007 i Bigfork, Montana) var en amerikansk alpinist.
Marhinde Verkerk
Marhinde Verkerk (født 21. november 1985) er en nederlandsk judoka, som konkurrerer i vektklassen -78 kilo. Hun ble tatt ut til å representere Nederland under Sommer-OL 2012 i London, der hun ble slått ut i omspillet.
Jean Saubert
En kort tid midt på 1960-tallet var hun den dominerende utøveren på det amerikanske kvinnelandslaget. I 1963 ble hun amerikansk mester i utfor og storslalåm. Året etter vant hun samtlige fire titler i det amerikanske mesterskapet.
Linn Vickius
Karriere
Vickius spilte aldersbestemt fotball i IFK Västerås, før hun i 2016 ble hentet til Eskilstuna United. Hun debuterte i Damallsvenskan i 2018. I 2022 ble hun kåret til årets spiller i Eskilstuna United. Vickius forlot Eskilstuna United etter 2022-sesongen, da klubben ble degradert og samtlige spillere ble fristilt grunnet økonomisk ubalanse.
ISO 3166-2:BG
ISO 3166-2:BG er Bulgarias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Ádám Kónya
Adam Konya (født 19. desember 1992) er en ungarsk langrennsløper.
Linn Vickius
Karriere
Hun signerte for Vålerenga i januar 2023.
Ádám Kónya
Under Vinter-OL 2022 i Beijing, ble han nummer 72 på sprinten.
Linn Vickius
Karriere
Vickius har landskamper for en rekke aldersbestemte svenske landslag. Hun ble tatt ut på det svenske A-landslaget for første gang til samlingen i januar 2023.
Kaja Karlsen
Kaja Karlsen (født 9. mai 2002) er en norsk fotballspiller som spiller for Åsane.
Hun har tidligere spilt for Viking og Klepp. Hun signerte for Åsane foran 2023-sesongen.
Karlsen har aldersbestemte landskamper for Norge.
ISO 3166-2:BG
For Bulgaria er det definert koder for 28 oblaster.
Hver kode består av to deler, atskilt av en bindestrek. Første del er BG, ISO 3166-1 alfa-2-koden for Bulgaria. Andre del er to sifre (01–28). Rekkefølgen på kodene følger det bulgarske alfabetet.
Jean Saubert
Hun markerte seg for første gang internasjonalt under VM 1962 i Chamonix da hun kom på sjetteplass i storslalåm. I februar 1964, under OL i Innsbruck, kunne hun feire karrierens største suksess. Hun utkjempet en hard duell med de franske søstrene Marielle og Christine Goitschel. I slalåm måtte hun se seg slått av begge søstrene, mens hun delte andreplassen med Christine Goitschel i storslalåm.
Saubert la opp etter VM 1966 i Portillo, der hun som best oppnådde en fjerdeplass.
Pimplinae
Pimplinae er en gruppe som hører til i den store familien darwinvepser blant parasittvepsene i ordenen vepser.
Utseende
Middelsstore til store darwinvepser. Kroppsformen er avlang og noe flattrykt fra sidene. Kroppen er vanligvis svart eller oransjerød, ofte med hvite flekker. Beina er forholdsvis korte og gjerne røde. Hunnen har ofte et langt eggleggingsrør.
Levevis
De er parasitoider. De fleste snylter på pupper av ulike insekter, hunnen dreper puppe med en gift hun sprøyter inn ved eggleggingen. Noen få snylter på edderkopper.
Utbredelse
Gruppen er utbredt i alle verdensdeler.
Savanna Duffy
Savanna Mary-Anne Duffy (født 20. november 2004) er en norsk-irsk fotballspiller som er keeper for Åsane.
Synodus
Synodus Hong, 1982 er en utdødd slekt av vedspisende biller som levde i kritt-tiden.
Savanna Duffy
Karriere
Etter at Åsane Fotball Damer rykket opp til Toppserien, ble Duffy i desember 2022 historisk som klubbens første profesjonelle spiller.
Synodus
Utseende
Middelsstore, avlange biller. Dekkvingene er ca. 9,5 millimeter lange.
Savanna Duffy
Karriere
Duffy har aldersbestemte landskamper for både Norge og Irland. Hun debuterte for det irske U19-landslaget mot nettopp Norge i 2021. I juni 2022 ble hun for første gang tatt ut på det norske U23-landslaget, men ettersom hun hadde spilt tellende kamp for et irsk landslag måtte hun søke om å bytte nasjon, et valg som var ureverserbart.
Synodus
Historie
Slekten er bare kjent fra kritt-tiden, mellom 125-122 millioner år før nåtid, i Kina.
Systematisk inndeling
Navnet er et junior-homonym for fiskeslekten Synodus Scopoli, 1777 og bør derfor endres.
Orkestrion
Orkestrion er et samlebegrep for mekaniske musikkinstrumenter som imiterer et orkester. Slike maskiner ble mye brukt til å spille marsjer og dansemusikk, men det fantes instrumenter som imiterte hele orkestre og kunne spille eksempelvis Beethoven-symfonier og operaovertyrer.
Forløperen, og samtidig det første kjente mekaniske orkester, er Johann Nepomuk Mälzels panharmonicon fra 1805. De første orkestrions ble drevet av lodd eller fjærer, i blant også av dampmaskiner, gass- eller vannmotorer. Senere ble de stort sett utstyrt med elektromotorer. Lyden produseres ved at pipeverk og eventuelt et slaginstrument blir aktivert av stiftevalser eller perforerte papirkort.
Det tungvinte og kostbare orkestrionet hadde ingen sjanser i konkurransen med elektrisk drevne nyvinninger som radiokringkasting, grammofon og jukebokser. Rundt 1926 brøt salget fullstendig sammen og innen kort tid var all produksjon av slike instrumenter opphørt.
Sava (region)
Administrativ inndeling
Sava består av fire distrikter:
Goodbye Reality (Ancestral Legacy-demo)
Goodbye Reality (utgitt 2004) er den femte demoen til det norske gothic metal-bandet Ancestral Legacy.
Carl Begas den eldre
Carl Joseph Begas (også Begasse) (født 30. september 1794 i Heinsberg nær Aachen, død 24. november 1854 i Berlin), var en tysk historiemaler.
Han nedstammet fra en belgisk hugenottfamilie, hvor faren Franz Anton Begasse, ønsket å se gutten utdannet innenfor jus. Han skal tidlig ha vist gode tegneevner, og fikk i 1812 lov til å besøke Paris for å forbedre sine ferdigheter. Han utdannet seg videre i Köln og i Bonn, og i 1813 i Paris hos Antoine Jean Gros.
I 1846 utnevnte Fredrik Vilhelm IV av Preussen ham til hoffmaler i Berlin. 24. november 1854 døde han i sitt hus ved Karlsbad i samme by.
Med sin kone Wilhelmine Bock fikk han fire sønner som fortsatte det kunstneriske virke: Billedhuggerne Reinhold Begas og Carl Begas den yngre samt malerne Oskar Begas og Adalbert Begas.
Verker
Begas' verk er blant annet utstilt i Kreismuesum Heinsberg, i der Alten Nationalgalerie in Berlin, i Berlins domkirke samt i Wallraf-Richartz-Museum i Köln.
Robert Knepper
Robert Lyle Knepper (født 8. juli 1959 i Fremont i Ohio) er en amerikansk skuespiller. Han debuterte som skuespiller i 1986 med The Paper Chase og That's Life!.
Of Magic Illusions
Of Magic Illusions  (utgitt 2003) er den tredje demoen til det norske gothic metal-bandet Ancestral Legacy.
Ava av Melk
Ava av Melk (eller Frau Ava, Ava av Göttweig eller bare Ava; født rundt 1060; død sannsynligvis 7. februar 1127 ved Melk eller i Klein-Wien ved Göttweig) er den tidligste kvinnelige tyskspråklige dikteren som er kjent ved navn. Ava skrev på middelhøytysk.
Liv og virke
Ava av Melk levde først et verdslig liv, var gift og hadde sønnene Hartmann og Heinrich, men ble enke og gikk sent i livet i kloster. Sønnene, som sannsynligvis var geistlige, hjalp moren med hennes religiøse diktning. Ved slutten av diktet Das Jüngste Gericht nevner hun dem, og det kommer frem at bare en av dem er i live når hun skriver (jfr. «unde dem einen, der noch lebet»). Originaltekst og oversettelse til moderne tysk:
I sin diktning brukte Ava Beda, Rabanus Maurus og Alkuins bibelkommentarer, Adsos Libellus de Antichristo eller hans latinske kilder, og annet. Diktene kretser rundt tema som vekst, virke og slutten for den kristne kirke. Hun tok i bruk tekster fra de apokryfe skrifter og motiver som ikke finnes i Bibelen, men som var populære i hennes samtid og som har vært det siden; for eksempel oksen og eselet ved Kristi krybbe.
Dikteren Ava blir vanligvis identifisert som en «Ava inclusa» som er omtalt i flere nekrologer fra 1127, blant annet i Stift Melk. Dersom identifiseringen er korrekt kan man gå ut fra at hun gikk inn i det nederøsterrikske benediktinerklosteret i Göttweig ved Krems eller i klosteret i Melk.
I Klein-Wien ved Göttweig står det et tårn som blir kalt «Avaturm».
Audrey Tcheuméo
Audrey Tcheuméo (født 20. april 1990) er en fransk judoka, som konkurrerer i vektklassen -78 kilo. Hun ble tatt ut til å representere Frankrike under Sommer-OL 2012 i London, der hun tok bronse.
Hun tok sølv under Sommer-OL 2016.
Gemma Gibbons
Gemma Gibbons (født 6. januar 1987) er en britisk judoka, som konkurrerer i vektklassen -78 kilo. Hun ble tatt ut til å representere Storbritannia under Sommer-OL 2012 i London, der hun tok bronse.
Midttun kirkegård
Midttun kirkegård ligger ved Birkeland kirke på Nesttun i Bergen kommune, Vestland fylke. Den ble anlagt i år 1857, med utvidelser i 1878 og 1888. Det er ingen muligheter for videre utvidelser. 16. desember 2010 ble den nest siste graven tatt i bruk, og få frigjøres når festetiden på eksisterende gravsteder går ut. Kirkegårdens areal strekker seg over 8,4 da.
Mjeldheim gravplass
Mjeldheim gravplass (opprinnelig Mjeldheim kirkegård) ligger i Ekravegen i Arna bydel i Bergen kommune. Den ble anlagt i 1975 som hjelpekirkegård for Arna kirke.
Arendal helselag
Arendal helselag ble stiftet i 1997. Foreningen var en lokalforening tilknyttet Nasjonalforeningen for folkehelsen. Helselaget arbeidet med tiltak for bedre helse og trivsel i nærmiljøet. Blant annet arrangerte de eldretreff, turer, kurs og temakvelder. De var også aktive i den årlige «Demensaksjonen». Helselaget ble oppløst i 2007.
Arkivet
Arkivet etter Arendal helselag befinner seg på Aust-Agder museum og arkiv i Arendal. Arkivet omfatter møtebøker, saksarkiv og regnskapsmateriale fra lagets virksomhetsperiode.
Vanessa Zambotti
Vanessa Zambotti (født 4. mars 1982) er en meksikansk judoka, som konkurrerer i vektklassen +78 kilo. Hun ble tatt ut til å representere Mexico under Sommer-OL 2012 i London, der hun røk ut i første runde.
Chemmy Alcott
Chimene «Chemmy» Mary Alcott (født 10. juli 1982 i Twickenham, London) er en britisk alpinist. De siste sesongene har hun vært landets beste kvinnelige alpinist.
Siden desember 1999 har hun regelmessig deltatt i renn i verdenscupen. Hun fikk sine første poeng i januar 2002, da hun ble nummer 18 i kombinasjonen i Saalbach-Hinterglemm. Karrierens beste resultat kom i desember 2006, da hun ble nummer sju i superkombinasjonen i Reiteralm.
I 2002 deltok hun i alle de alpine øvelsene under OL i Salt Lake City. Hennes beste resultat var 14.-plass i kombinasjonen.
Blapsium
Blapsium er en slekt av utdødde biller som trolig levde i døde eller dødende trær eller deres røtter. Slekten levde i jura-tidem.
Utseende
Ommatidae er generelt mørke, slanke, flate biller, dekkvingene har opphøyde ribber og nettmønster. Kjevene (mandiblene) er fremoverrettede og ganske store. Antennene er mer eller mindre sylindriske eller perlekjede-aktige. Denne arten var ganske stor og bred, 40 millimeter lang og 20 millimeter bred.
Historie
Ommatidae er en gammel gruppe som åpenbart må ha vært mye mer artsrik i tidligere tidsperioder. Denne slekten er beskrevet fra jura (168-165 millioner år før nåtid) fra en lokalitet nær Oxford, England.
Torbjörn Flygt
Johan Torbjörn Flygt (født 14. juni 1964 i Malmö) er en svensk forfatter.
I 2001 fikk han svenske Augustprisen for romanen Underdog.
The Charm School (film)
The Charm School er en amerikansk stumfilm fra 1921, regissert av James Cruze.
Handling
Austin må derfor bestemme seg for om han ønsker å fortsette forholdet sitt til Susie Rolles, eller om han burde fortsette tantens arv og drive skolen hennes videre.
HMS «Terror» (1813)
HMS «Terror» var et bombarderfartøy tegnet av Henry Peake og konstruert av den britiske marinen, Royal Navy. Skipet var bevæpnet med en 254 mm morter og en 330 mm morter. Skipet blir i forskjellige kilder beskrevet med enten 326 tonn eller 340 tonn.
Krigstjeneste
«Terror» tjenestegjorde i 1812-krigen mot USA. Under ledelse av John Sheridan deltok skipet i å bombardere Stonington i Connecticut fra 9. til 12. august 1814. Skipet deltok også ved Fort McHenry i slaget ved Baltimore 13. til 14. september samme år. Angrepet på Fort McHenry inspirerte Francis Scott Key til å skrive The Star-Spangled Banner. I januar 1815 var «Terror» involvert i angrepet på St. Marys i Georgia. Etter krigen gikk skipet i opplag fram til 1828, da skipet igjen ble satt i tjeneste i Middelhavet. Den 18. februar 1828 gikk hun på grunn nær Lisboa. Etterhvert ble hun dradd av grunn og tatt ut av tjeneste etter reparasjoner.
Franklin-ekspedisjonen
I 1845 ble John Franklin gitt oppdraget med å finne Nordvestpassasjen, og dermed en raskere vei fra Europa til Stillehavet (ekspedisjonen er kjent som Franklin-ekspedisjonen). Franklin fikk HMS «Erebus» og HMS «Terror» til sin disposisjon. Skipene ble utrustet med dampmotorer på 20 hestekrefter og skrogene ble forsterket med jernplater for reisen til Arktis. Franklin kommanderte ekspedisjonen fra «Erebus». Crozier hadde igjen kommandoen over «Terror». Ekspedisjonen skulle samle inn magnetisk data i den kanadiske delen av Arktis, samt krysse Nordvestpassasjen. Passasjen hadde tidligere blitt kartlagt fra østsiden og vestsiden, men aldri gjennomseilt.
Ekspedisjonen seilte fra Greenhithe 19. mai 1845. Skipene ble sist sett av britiske hvalfangere da de seilte inn i Baffinbukten i august 1845. Det tok lang tid før leteaksjoner ble satt igang blant annet fordi skipene var utstyrt med delvis hermetiserte matforsyninger som skulle vare i tre år. Etter to år ble det satt igang mangfoldige leteaksjoner, både private så vel som offentlige. Leteaksjoner ble igangsatt både fra britisk og amerikansk side. Mange flere liv gikk tapt under leteaksjonene, men man fikk likevel samlet inn informasjon som gav et sammensatt bilde av hvordan det hadde gått med ekspedisjonen. Begge skipene hadde blitt sittende fast i isen og forlatt av mannskapene, som alle døde av kulde og utmattelse under et strabasiøst forøk på å nå Fort Resolution, 970 km i sørvestlig retning. Flere ekspedisjoner helt til nyere tid, hvor lik har blitt funnet og undersøkt, samt historier fortalt gjennom generasjoner blant eskimoer, har gitt ny informasjon. Hermetikken mannskapene spiste av var mest sannsynlig blyforgiftet, og sulten kan ha drevet de gjenværende til kannibalisme. Begge skipene er senere funnet med undervannsteknologi.
Leteaksjon og funn
Den canadiske regjeringen kunngjorde 15. august 2008 igangsettelsen av en seksukers leteaksjon, finansiert med 75 000 kanadiske dollar. Isbryteren CCGS «Sir Wilfrid Laurier» skulle forsøke å finne «Terror» og «Erebus». Det antas at leteaksjonen også hadde den hensikt å styrke Canadas posisjon for suverenitet over store deler av Arktis.
Den 12. september 2016 ble det kunngjort at et vrak som svarte til beskrivelsen av «Terror» var funnet ved King William Islands sørkyst. Funnstedet er hemmeligholdt for å beskytte det mot plyndring. Skipene er ført opp på listen National Historic Site of Canada. I 2014 var vraket av «Erebus» funnet i det samme området. Begge skipene er relativt intakte, men Erebus er mer skadet i baugpartiet.
Anne-Sophie Mondière
Anne-Sophie Mondière (født 1. februar 1979) er en fransk judoka, som konkurrerer i vektklassen +78 kilo. Hun ble tatt ut til å representere Frankrike under Sommer-OL 2012 i London, der hun røk ut i første runde.
Urszula Sadkowska
Urszula Sadkowska (født 6. februar 1984) er en polsk judoka, som konkurrerer i vektklassen +78 kilo. Hun ble tatt ut til å representere Polen under Sommer-OL 2012 i London, der hun ble slått ut i andre runde.
Diana (region)
Diana er en av Madagaskars 22 regioner, den ligger helt nord i landet i provinsen Antsiranana. Regionens administrasjonssenter er Antsiranana. Regionen hadde 719 000 innbyggere i 2014.
Administrativ inndeling
Regionen Diana består av fem distrikter (fivondronana).:
Øyvinn Øi
Øyvinn Øi (født 19. juni 1901 i Hadsel i Nordland, død 9. april 1940 ved Kalbakken i Aker) var en norsk kaptein.
Prestesønnen Øi, en allsidig kaptein som besatte stor strategisk kunnskap, var blant de første nordmenn som falt i kamp mot tyskerne den 9. april 1940, i tyskernes angrep på Norge. Øi er blant annet kjent for sitt foredrag om «Det strategiske overfall» i Oslo Militære Samfund i 1939, som med stor grad av nøyaktighet forutså tyskernes overfall tretten måneder senere.
Øi studerte ved flere militære skoler og ble kaptein i 1936 og kontorsjef i Forsvarsstaben i 1939. Ved krigsutbruddet fulgte Øi Generalstaben til Eidsvoll. På rekognoseringsoppdrag til Oslo ble drosjebilen han befant seg i stoppet av tyske soldater, og i den påfølgende bataljen ble Øi skutt død.
Før sin død ble Øi ridder av Æreslegionen. Han ble tildelt Krigsmedaljen posthumt.
Tidlig liv
Øyvinn Øi ble født 19. juni 1901 i Hadsel i Nordland, til foreldrene Gunnar Larsen Øi (1874–1966), en prest og senere lektor, og Thora Elise Lind (1878–1969). De første barndomsårene tilbrakte han i Nordland, hvor faren bestyrte et utvalg ledige presteembeter. Familien flyttet i 1908 til Høgsfjord i Rogaland, og i 1918 til Stavanger, hvor faren Gunnar ble lektor ved Kongsgård skole. Sønnen Øivinn var elev ved samme skole.
Øi giftet seg den 29. desember 1925 med farmasøyten Aagot Hesselberg (født 13. november 1899, død 15. oktober 1976), datter av kjøpmann Teodor Hesselberg (1857–1937) og Mathilde Pauline Kavlie (1859–1942).
Militær karriere
I 1918 tok Øi examen artium, hvoretter han gjennomgikk begge avdelingene av Krigsskolen. I 1921 ble han offiser, og tok Den militære høyskole i 1923. Han arbeidet som adjunkt ved sin tidligere skole i Stavanger i ett år, etter å ha tatt forberedende prøver i filosofi og latin. Etter en kort periode i forsikringsbransjen i 1925 tjenestegjorde han i et halvt år i den franske hæren som løytnant ved 158. infanteriregiment i Strasbourg. Fra 1927 til 1931 var han aspirant i Generalstaben; etter nok et opphold i Frankrike for å gå på École supérieure de guerre i Paris fra 1931–1933 ble han senere adjoint i Generalstaben fra 1933 til 1937. Mesteparten av hans tropptjeneste i Generalstaben ble utført i 6. divisjons infanteri. I 1936 ble Øi kaptein, og i 1939 kontorsjef i Forsvarsstaben.
Øi skrev flere militærfaglige artikler for Norsk Militært Tidsskrift, og i slutten av 1930-årene var han en militærkronikør hos Tønsbergs blad. Han viste stor interessere i både norsk og fransk litteratur; og han skrev selv poesi og prosa.
«Det strategiske overfall»
6. mars 1939 holdt Øi et foredrag med navn «Det strategiske overfall» i Oslo Militære Samfund. I foredraget beskrev han, etter Alf R. Jacobsens ord, det strategiske overfallet med «forbløffende klarsyn». Synspunktene fremlagt av Øi var ikke utelukkende personlige ideer, men speilet heller den fremherskende tankegangen innad i forsvarsledelsen. Øi mente at et strategisk overfall på Norge antagelig ville finne sted i forbindelse med en større europeisk konflikt. I foredraget siterte Øi blant annet et lengre avsnitt fra oberst Otto Ruges utredning av luftforsvaret i stortingsproposisjon nr. 38/1938. Troppestyrker og utstyr ville i overfallet bli overført på en transportflåte eskortert av dekkende krigsskip. Innlastingen og overføringen ville holdes strengt hemmelig, og flåten ville dermed dukke opp ved kysten uventet og foreta en landsetting.
Samtidig som landsettingen foregikk ville angrep foretas mot andre steder langs kysten for å dekke det virkelige hovedstøtets beliggenhet, samtidig som flystyrker slo til mot militære nøkkelpunkter. Øi beskrev at «innlasting og overføring av tropper holdes hemmelig, flåten dukker uventet opp et sted ved vår kyst og går straks i gang med landsettingen ... Samtidig angriper flykrefter med basis i hjemlandet våre flyplasser, sjøfly- og marinestasjoner og søker å hindre eller i alle fall sinke samlingen av våre landstyrker. For angriperen gjelder det å få sine styrker i land og få innrettet seg til forsvar før vi kan gripe inn med større styrker. For oss gjelder det å kunne gripe inn snarest - under den svakhetstilstand fienden befinner seg i, mens landsettinger foregår.» I foredraget understreket Øi at et mulig strategisk overfall mot Norge ville komme sjøveien, hvor det raskt ville komme i full styrke. Overfallet ville derimot kun være mulig hvis angrepets hovedtrekk var gjennomført før en den annen krigførende part kunne gripe inn.
Øis beskrivelse av overfallet var med de tyske og sovjetiske regimene i tanke, regimer som befant seg «i en slags permanent krigstilstand» hvor det ikke var nødt «å blande inn parlament og offentlighet i utenrikspolitikk og økonomi». I sin analyse tilla Øi særlig ansvar på fallskjermjegerne: «Særlig oppgaver er tiltenkt tidens mest moderne soldater, fallskjermtroppene. Dels forutsetter en å bruke dem som ødeleggelsesdetasjementer mot kommunikasjonssentra, dels til besetning av taktiske viktige punkter og til opptreden i fiendens rygg.» I foredraget kritiserte Øi den norske beredskapen, blant annet utilstrekkelige varslingssystemer og ubrukte kystfestninger. Øi mente at én enkelt tropp med fallskjermjegere alene kunne besette Sola flyplass, og at «en halv time senere kan de fiendtlige fly lande der».
Foredraget vakte sterke reaksjoner. Etter foredraget ble Øi blitt skjelt ut som en krigshisser av regjeringen, som da førte en nøytralistisk politikk; blant angriperne ledet Arbeiderbladet an kampanjen mot Øi. Arbeiderbladet skrev blant på lederplass at «hvis opplysningene var blitt gitt til fremmede lands spioner, ville de som gav dem være blitt dømt som spioner for landsforræderi.»
Nesten samtlige av det Øi forutsatte kom i den tyske invasjonen av Norge til å finne sted. Hverken han eller Otto Ruge kunne derimot tenke seg et overfall med mål om å besette Norge som helhet.
Angrepet på Norge
Øi tilhørte Generalstabens adjutantkorps, og var oberst Johan Beichmann sin nærmeste medarbeider da tyskerne overfalt Norge 9. april 1940. I hendelsene tidlig den 9. april fulgte Øi adjutantstaben fra Slemdal hotell til ny standplass på Eidsvoll landsgymnas.
Den utålmodige kapteinen grep muligheten til handling da en drosjebil skulle kjøre til Oslo ved 14-tiden. Ifølge Beichmann ba kapteinen om tillatelse «til å følge med», noe han fikk «etter samråd med generalstabssjefen». Hans oppdrag «var å søke samband med 2. divisjon, som var rapportert å ha standplass på Kløfta, og hvis mulig ta rede på hvor vår forreste linje var. Dette var av stor viktighet å konstatere da situasjonen var uklar.» Omtrent samtidig som Vilhelm Göttes gruppe armerte lastebiler kjørte mot Gjelleråsen og Grorud, dro Øi motsatt vei.
Etter et kort opphold hos godseieren Håkon Mathisen på Linderud gård dirigerte kaptein Øi bilen gjennom de nordre bydelene av Oslo til han oppdaget en offiserskollega i Blindernveien. Drosjesjåføren, Arne Guttormsen, fortalte samme dag i et politiavhør at «kapteinen kom løpende» tilbake til bilen, noe som tyder på at han mottok avgjørende informasjon. «Han fortalte at Oslo var inntatt av tyskerne. Det var om å gjøre hurtigst mulig å komme tilbake til Eidsvoll.»
Død
I det påfølgende håndgemenget ble kapteinen revet ut av bilen, og etter et nytt forsøkt på å gripe etter noe i lommen ble den trettiåtteårige kapteinen skutt. Guttormsen forklarte siden at «en norsk politimann kom til stede,» som «fikk fatt i en annen politimann, som var vitnet behjelpelig med å få den døde inn i vitnes bil.» Denne politimannen var del av politimester Kristian Welhavens rytterkorps, og som hadde blitt utkommandert som en veiviser for Göttes fallskjermjegere. Sammen med liket av Øi og en norsk fange ble han sendt tilbake til Akershus festning, med en tysk soldat sittende bevæpnet med pistol på forskjermen. Den tyske rapporten om hendelsen beskrev at «under pågripelse ytte offiseren motstand med sitt våpen ... Han ble skutt i selvforsvar.»
Götte selv hadde fått et skuddsår i armen under kampen med Øi; tross skadene fortsatte Walthers adjutant med oppdraget sitt, og reiste mot Kjellerholen bro ved Lillestrøm med de to lastebilene.